Nedostaješ mi.
I ti meni.
Što bi mi radio da smo skupa?
Da si sada sa mnom?
Pa...
prolazio bih ti prstima kroz kosu.
Ja bih te poljubio
u madež...
na ključnoj kosti
i milovao te po obrazu.
Vaša Visosti, 19 je sati. Predajte mobitel.
Samo malo, nadstojniče.
- Moram ići. - Ne.
Vidimo se u ponedjeljak. Pusa.
Pusa.
Uđite.
Hvala.
JADNOG PRINCA ZAVEO ŽIGOLO
DEČKO JE PROBLEM IZ UVOZA
NARAVNO DA PEDERI HRLE U HILLERSKU
ZBOG INICIJACIJA, HAHA
KLONI SE NAŠEG PRINCA
SIMON JE TOKSIČAN
PEDERČINA!
MLADI KRALJEVIĆI
Cure, požurite se.
POREMEĆENI UČENICI
ZATVORITE ŠKOLU!
PRINC JE TREBAO ŠUTJETI
HILLERSKA ČUVA TAJNE
WILHELM ĆE BITI KRIV!
Ne želim ulaziti u razloge odluka prethodnog Odbora.
Ali provode se homofobne inicijacije. Zar to nije problematično?
I u suprotnosti s načelima škole?
Ne podržavamo maltretiranje ni zlostavljanje u bilo kojem obliku.
Izjave svjedoka vrlo su uznemirujuće,
no mi se ne slažemo s takvim prikazom.
Kao što je Njegova Visost rekla, tradicije su važne.
- A te inicijacije... - Gasi to.
...sastavni su dio...
- Gasi! - Smiri se.
- Podržavamo pozitivne tradicije... - Gasi!
Matura nam je propala.
Tri smo se godine trudili da bismo uživali u zadnjim danima ovdje.
Tri godine.
A sve je bilo uzalud.
Sve je bilo uzalud
jer neki sad cmizdre što smo se malo našalili na inicijaciji.
Je li itko od vas pretrpio zlostavljanje,
udarce, premlaćivanje?
Ma cijela je stvar prenapuhana. Govore o nekom glupom porniću.
Na našoj inicijaciji nije bilo nikakvog pornića.
- Zar ne, Wille? - Nije.
Vaša Visosti, netko vam je došao u posjet.
- Tko? - Dođite.
Vidimo se.
Matura nam je propala
jer Wille je baš morao svima reći da se spetljao s nekim tipom?
Daj, Vincente!
Stvarno! Ovo nije šala.
Što ako se škola zatvori? Morat ćemo se prebaciti.
Želite ići u školu sa socijalistima i skorojevićima? Ha?
Ako ne želimo da propadne sve što smo izgradili u Hillerski,
moramo podržati školu.
Moramo dati neku zajedničku izjavu
i iznijeti inspekciji i medijima svoj stav o tome kakva je zapravo ova škola.
Možda se situacija smiri, pa nam matura neće propasti.
Tvoj me tata poslao ovamo.
Htio je osobno doći, ali ne usudi se ostaviti kraljicu samu.
Kako je ona?
Ima migrene. Ne može spavati.
Liječnici su obavili brojne pretrage. Vidjet ćemo kad dođu nalazi.
Dobro.
Zašto me jednostavno
ne nazove?
Ovdje je živi kaos.
Svi govore
da sam ja kriv što su one priče izašle u javnost.
Ne znam što da radim.
Tebi se takvo što nije dogodilo?
Nije. Sve je bilo u granicama normale.
Jasno ti je zašto se dvor brine.
Ako se ispostavi da su priče istinite, tvoj ostanak naštetit će ugledu dvora.
Ispisat ćete me na silu?
Ostanimo mirni dok ne saznamo ishod.
No ako su priče istinite, morat ćemo djelovati.
Radi ugleda dvora.
Dakle, plan je da se ne djeluje sve dok to ne počne štetiti ugledu?
Budi diskretan. Sve ćemo riješiti.
Je li ono prijestolonasljednikov dečko?
Jest.
Ajme.
- Baš je željan pažnje. - Bome.
-„Ljudi, slavan sam!” - Da.
Što ako zatvore školu zbog mene?
Ali tvoje su namjere bile pozitivne.
Ljudi sad hrabro progovaraju o problemima ovdje.
To je super.
Ako zbog svega zatvore školu,
to će biti dobra stvar, zar ne?
Onda nećemo moći biti zajedno. Što je dobro u tome?
Moći ćemo.
Nisi sa mnom samo zato što idemo u istu školu?
Ma ne.
Nisam.
- Nisi. - Samo...
Ako krenem u gradsku školu, gotovo se nikad nećemo vidjeti.
Pa ionako se ne viđamo izvan škole.
Bit će isto.
A to nam uopće nije važno, zar ne?
- Nije. - Nije.
Ali baš je koma.
Da, znam.
Kreni opet na veslanje, pa ćemo se viđati nakon nastave.
- Veslanje? - Da.
S Augustom?
Ma ništa od toga.
Zašto ti to još radiš? Počni se baviti nečime što voliš.
Baš je čudna atmosfera.
Svi se ponašaju kao da se škola već zatvorila.
Felice Ehrencrona? Možeš li malo doći u moj ured?
Mogu.
Sjedni.
Dakle, Felice...
Sviđa li ti se ovdje, u Hillerski?
Da, naravno.
Što ti se točno sviđa?
Pa, profesori su sjajni i predani.
Mirno je, sigurno...
Lijepo mi je.
- A izvan nastave? - Pa, sad je situacija pomalo neobična.
Ako to zanemarimo, odlično je.
I zajednica je fantastična.
- Stekla sam prijatelje za cijeli život. - Da? Super.
Dobro.
Ovako. Dolazi nam prosvjetna inspekcija.
Dobili smo popis učenika s kojima žele razgovarati.
Ti si na njemu.
Aha, dobro.
Ali nemaš razloga za brigu.
Inspektori će imati ista pitanja kao ja. Ti si na sve sjajno odgovorila.
Želim da znaš da mi je drago što su odlučili razgovarati s tobom.
Jako smo ponosni što si naša učenica.
Bit će lijepo istaknuti da naša škola nije homogena
i da ovdje vlada raznolikost.
Bravo.
To.
Bravo. Idemo! To!
Idemo!
Odlično. Svaka čast!
Sjajno!
Ne gledaj me tako, Simone. Prestani.
Uhvati ga.
Još pet sekundi. Idemo!
- Zadnje ponavljanje. - Tri, dva, jedan i...
Bravo, ekipo!
Svaka čast!
Slušajte,
imam nekoliko informacija o proljetnom izletu na Talludden.
- Obavijestili smo roditelje... - Zar izlet nije otkazan kao i sve ostalo?
Ne, nije.
Srećom, uprava škole svjesna je koliko je važno slijediti nastavni plan.
A boravak u prirodi sada nam je svima zaista potreban.
Kampirat ćemo, prenoćiti, roštiljati. Ako netko ima gitaru, neka je ponese.
Dobro. Hajde, idemo!
- Izvoli. - Hvala.
Bit će super, ha? Da.
Evo.
Izvoli.
Jebote.
Slušajte. Morate biti pristojni, jasno?
- Sljezovi kolačići! - Izvoli.
Bravo, Henry.
Izvoli.
Hoćemo biti u istom šatoru?
FELICE: NEW YORK, ČOVJEČE!
PRIJESOLONASLJEDNIKOVA ŠKOLA: TULUMI, PSIHIČKO ZLOSTAVLJANJE
Zato se ne želiš vratiti u Hillersku?
Ne.
Gle, ako ne želiš, razumijem te.
Ali onda moraš razmisliti o drugoj opciji.
Tražit ćeš posao?
- Kakav bih ja posao mogla dobiti? - Pa...
Ne znam, ali možeš se početi pripremati
da lakše nađeš posao.
Recimo, položi vozački.
Bi li radila s konjima?
Ne. Ne bih.
Ljudi kupuju i prodaju konje kao i sve ostalo.
A konj nema pravo glasa čak ni kad ga se zlostavlja, tako da...
Onda bi mogla raditi sa zlostavljanim konjima.
Vozačka bi bila dobar prvi korak.
Jesi li ikad vozila?
Malo.
Dakle, prije paljenja auta važno je...
Zauzeti pravilan položaj za vožnju.
Tako je.
Prije nego što kreneš, moraš...
Pritisnuti kvačilo i kočnicu, pa prebaciti u prvu brzinu.
Onda moram prebaciti nogu s kočnice na gas
i otpuštati kvačilo dok polako pritišćem gas.
Pa, dobro. Krenimo onda.
VOZAČ POČETNIK
Danas ćemo vježbati poznate pjesme za Valpurginu noć.
Počinjemo sa „Zima je prohujala”.
Oprostite, slavit ćemo Valpurginu noć?
To još ne znamo, ali...
Pa, čini nam se da nema smisla vježbati za nastup koji se neće održati.
Znam da se brinete, ali moramo nastaviti s radom.
Vježbat ćemo kao da nastupamo.
Slobodno.
- Imamo novog člana zbora. - Oprostite što kasnim.
- Dobro došao. - Hvala.
Zima je prohujala našim planinama
Odustao si od veslanja?
Aha.
- Nisam znao da voliš pjevati. - Ne volim.
- Ne voliš? - Ne.
Ne. Volim slušati tebe kako pjevaš.
A i viđat ću te izvan nastave.
Poludio si.
- Dođi. - Ne mogu, zakasnit ću na bus.
- Molim te. - Zakasnit ću na bus.
- Moram ići. Mama će poludjeti. - Dobro.
Vidimo se.
- Bok. - Bok.
Oprosti.
Dajte, stvarno.
Ne mogu više. Umirem od dosade.
Znam, škola mora djelovati, ali ovo je previše.
Nemamo ni mobitele.
Ovo je pretužno. Sjedimo ovdje,
u totalnoj depri dok svi misle da radimo one užasne stvari.
Slobodno.
- Bok. - Hej.
Kako ide?
Pa, evo...
Ova peticija, ili što je već, napreduje.
Auguste, one inicijacije...
Odavno nisam razmišljao o njima.
- Baš je čudno... - Da.
S Vincentom ne mogu o tome. Tvrdi da je sve bila šala.
Pa i jest.
Samo,
nije baš bilo smiješno.
Nije.
Ma joj, ne znam...
Zato sam se bojao progovoriti o svemu.
Barem smo tome stali na kraj.
Održali smo obećanje.
Nismo to napravili prvašima.
Da, to je dobro.
Mislim, ne znam...
Nisam siguran želim li
da sve izađe u javnost.
- Ma ne. - I da svi saznaju. To mi je...
Ma ne, ni ja to ne želim.
- Dobro. - Dobro.
Uglavnom, idem.
- Vidimo se. - Može.
Auguste!
Da?
Nema izlazaka nakon 19 sati.
Znam.
Ali moram otrčati koji krug ili otići u teretanu da malo...
Da razbistrim um. Samo na pola sata.
Treninzi se odrađuju do 19 sati ili u predviđeno vrijeme.
Ma da, znam. ali nervozan sam. U glavi mi je živi...
Neću moći spavati ako se malo ne...
Možeš vježbati jogu u sobi.
NEPOZNAT BROJ
Molim?
Halo?
Ali zgodna je.
Nova ravnateljica?
Pa, prosječna je.
Prosječna? Sedmica ili osmica kad je našminkana.
- Ma petica. - Petica?
- Ideš u kantinu? - Da, vidimo se.
Možda bi bila šestica da nije takva kuja.
Jeste završili?
Nemamo drugog posla.
Ma fotkat ćemo njezino.
Ne da mi se pisati.
Hej.
Samo bih te htio pitati
kako je...
- Što? - Kako je...
Kako je Sara?
Ne želim ti smetati. Samo me zanima je li dobro.
Je li dobro?
- Da. - Živi s tatom kojeg mrzi.
Ne ide u školu. Nema prijatelje.
Nema ni obitelj.
A za sve si ti kriv.
- Što je htio? - Pita je li Sara dobro.
Koji mu je vrag?
Brzo se vraćam.
Auguste, koji kurac izvodiš?
Samo sam pitao...
Poštuj dogovor i kloni me se. Ne obraćaj se ni njemu ni njoj.
Ne određuješ ti kome ću se obraćati.
Ne obraćaj nam se, ne gledaj nas, ne približavaj nam se.
Moja si rezerva, ali nemaš nikakvu moć.
A ti je imaš? Ha?
Ti si sluga moje obitelji.
- Slušaj me. - Neću. Ne radim za tebe.
Još nisi kralj.
Wille!
Wille, prestani!
- Samo smo se šalili. - Da. Glumili smo da se tučemo.
- Glumili? - Da.
Školsko osoblje ozbiljno shvaća ovakve stvari,
baš kao i kraljevski dvor.
Zato smo odlučili da ćete dolaziti na...
Kako bih to nazvao? Tečaj medijacije.
Ovamo, k meni, jednom tjedno.
- Obojica? - To nije potrebno.
Ovo se neće ponoviti, Borise. Ne morate se brinuti.
Dobro, ali već smo odlučili.
Prije ste bili bliski.
A koliko znam, obojica ste bili bliski s Erikom.
- On ga nije poznavao. - A ti jesi?
- Molim? - Nisi ni ti.
BOG ZA SVAKOGA OD NAS IMA PLAN
„NE LIJEŽI S MUŠKARCEM KAO ŠTO LIJEŽEŠ SA ŽENOM.
TO JE GADNO.” LEVITSKI ZAKONIK, 18:22
Ma pusti ih
Njihove poglede i njihove riječi
Ne daj da te vide
Ovakvoga
Bit ću tvoja revolucija...
Pusti ih
Njihove poglede
I njihove riječi
Ne daj da te vide ovakvoga
Bit ću tvoja revolucija
Štitit ću nas od svih
Budimo revolucija
Ti i ja, uvijek jedan uz drugoga
Mi ćemo biti revolucija
Ako drugi način ne postoji
Ne postoji, ne postoji
Dobro.
ZNAŠ PJEVATI?
ZAKON
REVOLUCIJA!
PREDOBAR SI!
Poruka za Vašu Visost.
Hvala.
FARIMA: RAZGOVARAJ SA SIMONOM. NA OVO SAM TE UPOZORILA.
Pusti ih
Njihove poglede
I njihove riječi
Ne daj da te vide ovakvoga
Bit ću tvoja revolucija
Štitit ću nas od svih
Budimo rev...
Bok. Kako je prošlo? Jesi dobro?
Jesam.
Dobro sam.
Slušaj, Simone.
Ovaj video koji si objavio...
Da?
Lijepo je, stvarno, ali...
Što je?
Mislim...
Ne želim da proživljavaš sranja zbog toga.
Ni ja, ali smijem objavljivati što želim.
Naravno, ali...
Samo ne želim da...
Ljudi mogu pogrešno protumačiti stihove. Ne želim da postaneš još veća meta.
Malo sam improvizirao i nastali su ti stihovi.
Neka ih tumače kako žele.
Moramo se zauzeti za sebe.
Da, i to je baš lijepo, ali...
Sve što radiš odražava se na mene i na cijelu kraljevsku obitelj.
To je baš koma, znam. Ali...
Samo želim malo privatnosti.
Nemoj objavljivati ovakve stvari.
Nemoj. Zbog nas.
Dobro.
- Volim te. - Moram ići.
- Dobro. - Stigla je mama.
I ja tebe volim.
Pusa. Lijepo spavaj.
I ti.
Koje pizdarije.
Novo prijeteće pismo?
Ne. Ovo je za Saru.
- Iz Hillerske. - Pa?
Znam da si ljut na nju, ali znam i da ti je još stalo.
Brinem se za sebe i Saru cijelo djetinjstvo.
Za školske obveze, njezine odnose.
Prestao sam komunicirati s ocem jer ga ona mrzi.
A ona sad živi
s našim ocem.
Tako da, više mi nije stalo.
Simone.
Dobro.
Mama te treba.
Dobila si pismo iz Hillerske.
Izgubit ćeš mjesto ako se ne vratiš idućeg tjedna.
I mama želi da se vratiš kući.
Dobro.
Hvala na informaciji. Reci joj da ću prespavati ovdje.
Jesi li čula?
Naravno da neću.
Ne mogu ovo odjenuti.
Imam pitanje. Tjeraju nas u hladnu šumu.
Hoćemo organizirati rave? Imamo hrpu lampica.
Ajme, da!
Može, ponijet ćemo zvučnike!
- I sve lampice koje imamo. - Rave na Talluddenu. Zakon!
Felice, što ti je?
Trebat će nam generator.
Ma muči me onaj razgovor.
Baš sam pod stresom zbog toga,
kao da budućnost škole ovisi o tome što kažem.
Pa, donekle ovisi.
Bez pritiska!
Ma mislim...
Malo sam ljubomorna jer si ti dobila priliku da se braniš.
Mi samo sjedimo i čitamo sranja koja ljudi pišu.
- Ne možemo im uzvratiti. - Ali uglavnom govore istinu.
Mislim, one inicijacije,
pa trećaši koji šefuju prvašima, pa tko je eksternist, a tko nije...
Prije o tome nisam razmišljala.
Znam, ali novine preuveličavaju situaciju.
Zar zbilja toliko patimo kad obavljamo zadatke za trećaše?
Ili kad nadziremo večeru jednom tjedno?
Znam, ali ima i ozbiljnijih stvari.
Recimo, incident s dečkima i pornićem.
Mislite da je to istina? To je baš sjebano.
Naravno da je sjebano, ali...
- Ne mogu zbog toga zatvoriti školu. - Pa da.
Ovo je samo moje mišljenje, ali meni je naša inicijacija bila zabavna.
Da. I meni je bila zabavna.
Ali postoji jasna hijerarhija,
određena očekivanja i pritisak vršnjaka.
Nekad je baš teško.
Samo želim reći, ako netko trpi toliko ugnjetavanja,
neka progovori o tome dok još pohađa ovu školu
umjesto da se žali nakon mature.
Ali evo jednog primjera.
Nadstojnica mi stalno govori da svežem kosu, a vama nikad.
Nije mi uvijek lako biti
jedina crnkinja s kovrčavom kosom u razredu.
Ti si stvarno prekrasna.
Nisam na to mislila, ali...
Dajte, pomozite mi.
- Čekaj. - Zapeo mi je sat.
- Bok, kako si? Veseliš se? - Da.
- Jao! - Ma nije ti ništa.
Ekipo, podijelite se u grupe po tri osobe po šatoru.
Cure s curama, dečki s dečkima.
- Nas je četiri. - Šali se?
Jedna će dijeliti šator s druge dvije cure.
Čekajte malo. Gejevi smiju, a heteroseksualci ne smiju spavati skupa?
A gdje je tvoja cura?
Ma samo pitam. Teoretski.
A što je s nebinarnim učenicima?
- Onda ću vas nasumično... - Ne!
- To ne smijete. Nikako. - Dođite.
Bolje da ne spavamo skupa.
- Molim? - Svi očito misle da ćemo se seksati.
Nitko neće htjeti biti s nama.
Nema šanse da spavam s Henryjem.
Ja bih mogla spavati s njima u šatoru.
Ne, naći ćemo rješenje.
- Sigurno? - Da.
Dečki, mogu spavati s vama u šatoru?
Ako se slažete.
Možeš. Naravno.
Baš lijepo od nje.
Joj, ovo je baš lijepo.
Tako ćeš ostati bez hotdoga.
- Podgrijat ću ga. - Aha.
Tulumarite?
Stiže ekipa iz Marieberga!
- Molim? - Stanite! Tko ste vi?
- Rosh? - Smirite se. Ne tražimo frku.
Malin, u redu je. To su Simonovi prijatelji.
Dobro. Ne fotkajte Njegovu Visost.
Hvala.
- Ludnica! - Rekao sam da idemo kampirati.
- Bok. - Bok.
- Ovako vi kampirate? - Da, imamo rave.
- Rave? - Aha.
A zašto nitko ne pleše?
- Čekaj. - Ništa ne vidim. Osvijetli put!
Ajme meni.
Nego,
malo je čudna ona Simonova frendica.
- Rosh? - Ne znam kako se zove.
Meni je simpatična.
Što je?
Dobro.
Ima tko maramice?
Samo malo.
Što planiraš za ljeto?
Ništa posebno. Družit ću se sa Simonom u Bjärstadu.
Lijepo. A ti, Rosh?
Radit ću kao trenerica u dječjem nogometnom kampu.
- Bit će ti fora. - Aha.
I naporno. Imaju 6 – 11 godina.
Ajme, preslatko.
- A što vi planirate? - Mi idemo u New York.
- Bili ste? - U New Yorku?
Aha. Ili u Americi?
Ne.
- Nikad? - Nikad.
Putovanja su Stellin i moj najdraži hobi.
I ja ću raditi preko ljeta.
Kao i vi.
Pa, lijepo.
Mislim,
pohađat ću tečaj.
Na dvoru. Bit će dosta naporno.
- Koji kurac? - Daj to!
Fotkao sam nju. Vratite mi mobitel!
Ne smiješ snimati Njegovu Visost.
- Molim? O čemu govorite? - Smirite se.
- Znali smo da će se to dogoditi. - Baš!
Naravno.
Gledajte, tu su samo njezine fotke.
Dajte.
Vratite mi mobitel.
Hvala. Idemo. Jebeš ovo.
Mislim da je najpametnije da se vratite u svoj kamp.
Hvala. Doviđenja.
Lijepo što ste svratili. Žao mi je.
Misle da su neka jebena elita.
- Ma joj... - Iritantno.
- Zamisli, nisu bili u Americi. - Ajme, koji bed.
Kako da ja znam da nije bila u Americi?
Što sam trebao? Reći im da odu?
Nije bio dobar trenutak da se svi upoznaju.
Pa, bilo je malo napeto, ali idući put...
Ne možeš tek tako reći da ćeš raditi ovog ljeta.
Nije isto raditi i ići u školicu za prinčeve.
Naravno da je isto. Razlika je u tome što ja ne mogu birati.
Mi moramo raditi da bismo si nešto priuštili.
Vi sve dobijete besplatno. Odjeću, putovanja...
Ti dobiješ što god poželiš!
Ayub i ja prijavljujemo se za poslove od svoje 14 godine.
Ne možeš govoriti o mogućnosti izbora i...
Svi nas čuju.
Mislit će da se svađamo.
Kako to misliš „mi” i „vi”?
Ne smijemo se družiti jer nekima od nas roditelji kupuju odjeću?
Ne shvaćate koliko ste privilegirani.
Ne shvaćamo?
A Rosh i Ayub znaju koliko si love dobio od Augusta?
Da ugasim lampice?
Baš je hladno.
Laku noć.
'Noć.
Molim?
Bok, tata je.
Da, znam. Što se...
Samo sam ti htio javiti
da mama uzima bolovanje.
- Molim? - Nismo tako htjeli.
Ali liječnici inzistiraju.
Nije joj dobro.
Ove godine, nakon Erika i svega što se dogodilo...
Jesam li ja kriv za to?
Nisi.
Nitko nije kriv, Wilhelme.
Jednostavno, jako je tužna.
Ali...
Oporavit će se, zar ne? Koliko će biti na bolovanju?
Ne znamo točno. Nadam se da će se brzo oporaviti.
Ovo ne smije izaći u javnost.
To znači da ćeš morati biti jak, Wilhelme.
Moraš biti spreman.
Prijevod titlova: Martina Grujić